1999/301/EY: Komission päätös, tehty 30 päivänä huhtikuuta 1999, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY ja luettelosta kolmansista maista, joista jäsenvaltiot sallivat nautaeläinten, sikojen ja tuoreen lihan tuonnin, tehdyn neuvoston päätöksen 79/542/ETY muuttamisesta [tiedoksiannettu numerolla K(1999) 1165] (ETA:n kannalta merkityksellinen teksti)



Virallinen lehti nro L 117 , 05/05/1999 s. 0052 - 0057



KOMISSION PÄÄTÖS, tehty 30 päivänä huhtikuuta 1999, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY ja luettelosta kolmansista maista, joista jäsenvaltiot sallivat nautaeläinten, sikojen ja tuoreen lihan tuonnin, tehdyn neuvoston päätöksen 79/542/ETY muuttamisesta (tiedoksiannettu numerolla K(1999) 1165) (ETA:n kannalta merkityksellinen teksti) (1999/301/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 3 artiklan 1 kohdan, 4 artiklan 1 kohdan ja 18 artiklan 1 kohdan, ottaa huomioon tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa ja direktiivien 81/602/ETY, 88/146/ETY ja 88/299/ETY kumoamisesta 29 päivänä huhtikuuta 1996 annetun neuvoston direktiivin 96/22/EY(3), ja erityisesti sen 11 artiklan, sekä katsoo, että (1) luettelo Amerikan yhdysvaltojen laitoksista, joista tuoreen lihan tuonti yhteisöön sallitaan, esitettiin alunperin komission päätöksessä 87/257/ETY(4), sellaisena kuin se on viimeksi muutettuna päätöksellä 1999/220/EY(5); kyseistä luetteloa voidaan muuttaa milloin tahansa yhteisön Amerikan yhdysvalloissa tekemien tarkastusten tulosten perusteella, (2) direktiivin 72/462/ETY 5 artiklan mukaiset rutiinitarkastukset ovat osoittaneet, että eräiden laitosten hygieniatasoa voidaan pitää tyydyttävänä; tämän vuoksi nämä laitokset voidaan pitää kyseisellä listalla tai ne voidaan lisätä siihen, (3) laitoksia koskevaa luetteloa olisi muutettava vastaavasti, (4) jäsenvaltiot saavat tuoda tuoretta lihaa, muut eläimenosat mukaan luettuina, ainoastaan kolmansista maista ja kolmansien maiden osista, jotka mainitaan komission ehdotuksen perusteella laaditussa neuvoston luettelossa, (5) luettelo näistä kolmansista maista ja niiden osista esitetään neuvoston päätöksessä 79/542/ETY(6), sellaisena kuin se on viimeksi muutettuna päätöksellä 1999/236/EY(7), (6) Amerikan yhdysvallat esitetään tällä listalla kolmantena maana, josta jäsenvaltiot saavat tuoda tuoretta lihaa ja lihavalmisteita, (7) direktiivissä 96/22/EY kielletään eräiden hormonaalisten kasvua lisäävien aineiden käyttö, (8) tuoreen lihan tuonti kolmansista maista, joissa eräiden hormonaalisten kasvua lisäävien aineiden käyttö ei ole kiellettyä, edellyttää vähintään yhteisön tuotantoa varten säädettyjä vaatimuksia vastaavien takeiden antamista, (9) useissa Amerikan yhdysvalloissa tehdyissä tarkastuskäynneissä on havaittu puutteellisuuksia Amerikan yhdysvaltojen ja Euroopan yhteisön välillä sovittujen jäämien valvontaa koskevien vaatimusten noudattamisessa, (10) Amerikan yhdysvalloista tuodusta ihmisravinnoksi tarkoitetusta tuoreesta naudanlihasta ja maksasta hormoonijäämien havaitsemiseksi otetuissa näytteissä ja niissä tehdyissä analyyseissä on todettu, että niissä on ksenobioottisia kasvuhormoneja, (11) tilanne edellyttää, että Amerikan yhdysvalloista tuotavalle tuoreelle naudanlihalle, muut eläimenosat mukaan luettuina, kasvuhormonijäämien havaitsemiseksi tehtäviä tuontitarkastuksia tehostetaan välittömästi; tällaisten tarkastusten tehokkuudesta ja järjestämisestä säädetään päätöksessä 1999/302/EY(8), (12) edellä kuvatuissa olosuhteissa asiaa koskevan yhteisön lainsäädännön ja kyseessä olevassa tapauksessa sovellettavien kansainvälisten sopimusten nojalla on mahdollista, että Euroopan yhteisö keskeyttää tuonnin Amerikan yhdysvalloista; Amerikan yhdysvalloille olisi vahvistettava määräaika tarvittavien toimenpiteiden toteuttamiseksi, jotta se voisi puolueettomasti saavuttaa Euroopan yhteisössä sovellettavaa hygieniatasoa vastaavan tason, (13) tämän vuoksi Amerikan yhdysvallat olisi poistettava 15 päivästä kesäkuuta 1999 alkaen kolmansien maiden luettelosta, joista jäsenvaltiot saavat tuoda ihmisravinnoksi tarkoitettua tuoretta naudanlihaa; tällaisissa olosuhteissa tuonnin keskeyttäminen on ainoa kohtuullinen toimenpide, jonka Euroopan yhteisö voi toteuttaa, ja (14) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 87/257/ETY liite tämän päätöksen liitteellä. 2 artikla Muutetaan päätöksen 79/542/ETY liitteessä oleva I osa seuraavasti: 1) Korvataan rivi ">TAULUKON PAIKKA>" rivillä ">TAULUKON PAIKKA>" 2) Lisätään uusi alaviite alaviitteen "o = kielletyt" jälkeen seuraavasti "s = ihmisravinnoksi tarkoitetun tuotteen vienti keskeytetty" 3 artikla Jäsenvaltioiden on muutettava soveltamansa kauppatoimenpiteet saattaakseen ne tämän päätöksen 2 artiklan ja päätöksen 1999/302/EY mukaisiksi. Niiden on ilmoitettava tästä komissiolle viipymättä. 4 artikla Edellä 2 artiklan säännöksiä voidaan tarkastella uudelleen tilanteen kehittymistä koskevien tietojen ja Amerikan yhdysvaltojen toimivaltaisten viranomaisten antamien takeiden vuoksi. 5 artikla 1. Edellä olevaa 1 artiklaa sovelletaan päivästä, jona tämä päätös annetaan tiedoksi. 2. Edellä olevaa 2 artiklaa sovelletaan 15 päivästä kesäkuuta 1999. 6 artikla Tämä päätös on osoitettu kaikille jäsenvaltioille. Tehty Brysselissä 30 päivänä huhtikuuta 1999. Komission puolesta Karel VAN MIERT Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 125, 23.5.1996, s. 3. (4) EYVL L 121, 9.5.1987, s. 55. (5) EYVL L 80, 25.3.1999, s. 29. (6) EYVL L 146, 14.6.1979, s. 15. (7) EYVL L 87, 31.3.1999, s. 13. (8) Ks. tämän virallisen lehden sivu 58. LIITE Luettelo Amerikan yhdysvaltojen laitoksista, joista saa tuoda tuoretta lihaa yhteisöön >TAULUKON PAIKKA>